Дзмітрый Аляксандравіч прапанаваў прысутным паўдзельнічаць у некалькіх гульнях, сярод якіх былі: “Пятніца 13”, калі вучням задаюцца пытанні на веданне рамана А.Булгакава “Майстар і Маргарыта”; “Культурныя сталіцы Еўропы”, калі па апісанні, якое суправа­джаецца паказам слайдаў, старшакласнікам неабходна назваць горад, прычым кожны наступны пачынаецца з літары, на якую заканчваецца папярэдні. У гульні “Вясёлыя карцінкі” педагог прадставіў удзельнікам тры ілюстрацыі (з батальнай сцэнай узяцця Бастыліі, з Фарным касцёлам Божага цела ў Нясвіжы, з канцлерам Германіі Ота фон Бісмаркам), і прапанаваў выканаць тры заданні: разгле­дзець кожную ілюстрацыю, задаць па тры пытанні да іх з умовай, што адказ будзе кароткім, прыдумаць тэму гульні да кожнай выявы. Дзмітрый Аляксандравіч прапанаваў і такія гульні , як “Монстры ў кіно і мульты­плікацыі”, дзе былі прадстаўлены элементы поп-культуры і кінематографа, “Цытатнік Мао Цзэдуна” (на веданне цытат вядомых людзей). Як заўважыў настаўнік, на канікулах гэтыя гульні можна сабраць у адну і правесці інтэлектуальныя спаборніцтвы працягласцю 1,5—2 гадзіны.